న్యూఢిల్లీ: నోట్లరద్దు తర్వాత తలెత్తిన కరెన్సీ కొరత నేపథ్యంలో విత్డ్రా పరిమితిని గణనీయంగా తగ్గించిన ఆర్బీఐ... ఆ తర్వాత క్రమంగా పెంచుతూ వస్తోంది. తాజాగా ఈ వారంలో మరోసారి విత్డ్రా పరిమితిని సమీక్షించనున్నట్టు ఆర్బీఐ వర్గాలు చెబుతున్నాయి. ప్రస్తుతం కరెంట్ ఖాతా నుంచి రూ.50 వేలు, సేవింగ్స్ ఖాతా నుంచి రూ.24 వేల వరకు విత్డ్రాపై కొనసాగుతున్న పరిమితిని మరింత పెంచే యోచనలో ఉన్నట్టు సమాచారం. సేవింగ్స్ ఖాతా నుంచి విత్డ్రా పరిమితిని రూ. 24 వేల నుంచి రూ. 35 వేలకు పెంచే అవకాశం ఉన్నట్టు చెబుతున్నారు. కాగా విత్డ్రాపై పరిమితులను పూర్తిగా ఎప్పుడు ఎత్తివేస్తారన్న దానిపై మాత్రం సమాచారం లేదు. ఏటీఎంలలో తొలుత రూ.2,500 వరకు పరిమితి విధించిన ఆర్బీఐ ఆ తర్వాత రూ.4500లకు పెంచిన సంగతి తెలిసిందే.
newdhilly: notlaraddu tarvaata talettina corrensy korata nepathyamlo vitdra parimitini gananeeyamgaa tagginchina arbi... aa tarvaata kramangaa penchutuu vastondi. taajaagaa ee vaaramlo marosari vitdra parimitini sameekshinchanunnattu arbi vargaalu chebutunnaayi. prastutam current khata nunchi roo.50 velu, savings khata nunchi roo.24 vela varaku vitdraapai konasaagutunna parimitini marinta penche yochanalo unnattu samacharam. savings khata nunchi vitdra parimitini roo. 24 vela nunchi roo. 35 velaku penche avakaasam unnattu chebutunnaru. kaga vitdraapai parimitulanu puurtigaa eppudu ettivestaranna daanipai maatram samacharam ledu. atmlalo toluta roo.2,500 varaku parimiti vidhinchina arbi aa tarvaata roo.4500laku penchina sangati telisinde.